CELEX: 62015CN0169
Language: hu
Date: 2015-04-13 00:00:00
Title: C-169/15. sz. ügy: A Benelux Gerechtshof által 2015. április 13-án benyújtott előzetes döntéshozatal iránti kérelem – Montis Design BV kontra Goossens Meubelen BV

13.7.2015   
            
            
               HU
            
            
               Az Európai Unió Hivatalos Lapja
            
            
               C 228/4
            
         A Benelux Gerechtshof által 2015. április 13-án benyújtott előzetes döntéshozatal iránti kérelem – Montis Design BV kontra Goossens Meubelen BV
   (C-169/15. sz. ügy)
   (2015/C 228/04)
   Az eljárás nyelve: holland
   
      A kérdést előterjesztő bíróság
   
   Benelux Gerechtshof
   
      Az alapeljárás felei
   
   
      Felperes: Montis Design BV
   
      Alperes: Goossens Meubelen BV
   
      Az előzetes döntéshozatalra előterjesztett kérdések
   
   
               1)
            
            
               Alkalmazandó-e a védelmi időről szóló irányelv (1) 13. cikkének (1) bekezdésével összefüggésben értelmezett 10. cikke szerinti védelmi idő olyan szerzői jogokra, amelyek eredetileg védelemben részesültek a szerzői jogra vonatkozó nemzeti jogszabályoknak megfelelően, de 1995. július 1-je előtt megszűntek valamely alaki követelmény teljesítésének elmulasztása, illetve nem időben történő teljesítése – konkrétan a BTMW [egységes Benelux mintaoltalmi törvény] (régi) 21. cikkének (3) bekezdése értelmében vett fenntartó nyilatkozat megtételének elmulasztása, illetve nem időben történő megtétele – miatt?
            
         
               2)
            
            
               
                  Az első kérdésre adandó igenlő válasz esetén:
               
               Úgy kell-e értelmezni a védelmi időről szóló irányelvet, hogy azzal ellentétes az olyan nemzeti jogi szabályozás, amelynek eredményeként a valamely iparművészeti művön fennálló, 1995. július 1-je előtt valamely alaki követelmény teljesítésének elmulasztása miatt megszűnt szerzői jog végleg megszűntnek minősül?
            
         
               3)
            
            
               
                  A második kérdésre adandó igenlő válasz esetén:
               
               Amennyiben az érintett szerzői jog a nemzeti jogszabályoknak megfelelően olyannak tekintendő, amely valamely időpontban újraéled vagy újrakeletkezett: mely időponttól következik, illetve következett ez be?
            
         
      (1)  A szerzői jog és egyes szomszédos jogok védelmi idejéről szóló, 2006. december 12-i 2006/116/EK európai parlamenti és tanácsi irányelvben (HL L 372., 12. o.) újrakodifikált, a szerzői jog és egyes szomszédos jogok védelmi idejének összehangolásáról szóló, 1993. október 29-i 93/98/EGK tanácsi irányelv (HL L 290., 9. o.; magyar nyelvű különkiadás 17. fejezet, 1. kötet, 141. o.).